A BIZOTTSÁG 1751/2004/EK RENDELETE
(2004. október 8.)
a felvásárlást, raktározást és forgalomba hozatalt magukban foglaló intervenciós intézkedések finanszírozási költségeire alkalmazandó kamatlábaknak az EMOGA Garanciarészlege számára a 2005-ös számviteli évre történő meghatározásáról
AZ EURÓPAI KÖZÖSSÉGEK BIZOTTSÁGA,
tekintettel az Európai Közösséget létrehozó szerződésre,
tekintettel az intervenciós intézkedéseknek az Európai Mezőgazdasági Orientációs és Garanciaalap (EMOGA) Garanciarészlege által történő finanszírozására vonatkozó általános szabályok megállapításáról szóló, 1978. augusztus 2-i 1883/78/EGK tanácsi rendeletre (1), és különösen annak 5. cikke első albekezdésére,
mivel:
(1)
A felvásárlást, raktározást és forgalomba hozatalt magukban foglaló intervenciós intézkedések finanszírozási költségei kiszámításának módszeréről és az ehhez alkalmazandó kamatról szóló, 1988. február 12-i 411/88/EGK bizottsági rendelet (2) 3. cikke előírja, hogy az intervenciós intézkedések finanszírozási költségeinek kiszámításához használt egységes kamatláb három, illetve tizenkét havi EURIBOR-kamatlábnak felel meg, egyharmados, illetve kétharmados súlyozással.
(2)
A Bizottság az EMOGA Garanciarészlege minden egyes számviteli évének kezdetét megelőzően rögzíti ezt a kamatlábat, a rögzítést megelőző hat hónap alatt jegyzett kamatlábak alapján.
(3)
A 411/88/EGK rendelet 4. cikkének (1) bekezdése előírja, hogy ha egy tagállam által viselt kamatköltségek aránya legalább hat hónapon keresztül kisebb, mint a Közösség számára rögzített egységes kamatláb, akkor az adott tagállam részére egyedi kamatlábat kell megállapítani. Ha valamely tagállam nem jelenti be a kamatlábakat a számviteli év végéig, az alkalmazandó kamatlábat az említett rendelet mellékletében megállapított referencia-kamatlábak alapján kell meghatározni.
(4)
Az e rendeletben előírt intézkedések összhangban vannak az EMOGA-bizottság véleményével,
ELFOGADTA EZT A RENDELETET:
1. cikk
Az EMOGA Garanciarészlege 2005-ös számviteli éve során felmerülő kiadásokra:
1.
a 411/88/EGK rendelet 3. cikkében említett kamatláb 2,2 %;
2.
a 411/88/EGK rendelet 4. cikkében említett egyedi kamatláb Franciaország, Ausztria, Portugália, Svédország esetében 2,1 %, Írorszag és Finnország esetében 2,0 %.
2. cikk
Ez a rendelet az Európai Unió Hivatalos Lapjában való kihirdetésének napján lép hatályba.
Ezt a rendeletet 2004. október 1-jétől kell alkalmazni.
Ez a rendelet teljes egészében kötelező és közvetlenül alkalmazandó valamennyi tagállamban.
Kelt Brüsszelben, 2004. október 8-án.